Hennes foreldre Toncho Postavchiyata (Тончо Поставчията) og Minka Toncheva (Минка Тончева) kom fra landsbyen Tsjerven. Hun giftet seg med Tiho Obretenov — en kjent skredder i Ruse. De fikk sju barn (fem sønner og to døtre) som alle deltok i den bulgarske revolusjonære bevegelsen. Obretenova selv deltok også i den revolusjonære komiteen og ble kjent for å skjule en rekke revolusjonære ledere. Den revolusjonære komiteen i Ruse som var den viktigste i Bulgaria, ble stiftet av Tonkas sønn Nikola Obretenov, i hennes hjem. Baba Tonka gravla Stefan Karadzha, en sentral person i revolusjonen og hun bevarte også hans hodeskalle.